text:
55/2011. (V. 13.) HM utasítása a HM Tárca Kontrolling Rendszerének kialakításáról, működtetéséről és fejlesztéséről.
A honvédelemről és a Magyar Honvédségről szóló
2004. évi CV. törvény 52. § (1) bekezdés f) pontja alapján
a Honvédelmi Minisztérium kontrollingtevékenységének
szabályozására, valamint a fejezet kontrollingrendszerének
kialakítására, működtetésére és fejlesztésére az alábbi
utasítást adom ki. 1. Az utasítás hatálya 1. §
(1) Az utasítás hatálya – a (2) bekezdésben foglaltak figyelembevételével – a Honvédelmi Minisztérium (a továbbiakban: HM) szerveire, a honvédelmi miniszter közvetlen alárendeltségébe, közvetlen és fenntartói irányítása,
valamint felügyelete alá tartozó szervezetekre, a parlamenti államtitkár felügyelete alá tartozó szervezetekre, a
Magyar Honvédség (a továbbiakban: MH) katonai szervezeteire, továbbá az MH szervezeti keretébe tartozó kettős
jogállású, a legfőbb ügyész irányítása alatt működő szervezetre (a továbbiakban együtt: honvédelmi szervezetek)
terjed ki.
(2) Az utasítást a katonai nemzetbiztonsági szolgálatok
tekintetében azzal az eltéréssel kell alkalmazni, hogy a főigazgatók a szolgáltatandó adatok tartalma vonatkozásában saját hatáskörükben korlátozással élhetnek, azok nemzetbiztonsági tartalmára tekintettel.
2. Értelmező rendelkezések 2. § Ezen utasítás alkalmazásában:
a) Kontrolling: olyan vezetési funkció, amely a tervek, a
célkitűzések és a hozzájuk rendelt erőforrások hatékony
felhasználása összhangjának megteremtésével, valamint
azok átláthatóságának biztosításával segíti a HM vezetését
a döntések meghozatalában, a védelmi képességek fenntartását, fejlesztését és alkalmazását célzó tevékenységek
célorientált irányításában. Két fő területe a stratégiai és az
operatív kontrolling.
b) Stratégiai kontrolling: alátámasztja a korábbi tervezési időszakok tapasztalatainak felhasználásával megvalósítható védelmi stratégia kialakítását, elősegíti az operatív
működés és a stratégiai célok összhangját, továbbá értékeli
a megvalósulás mértékét, vizsgálja az eltérések okait, hatásait és javaslatot tesz a korrekciós intézkedésekre.
c) Operatív kontrolling: vizsgálja azon működési területeket, ahol esetleges megtakarítások érhetők el, célja a
költséghatékonysági szempontok érvényesítése a vezetői
döntések meghozatalában.
3. A HM Tárca Kontrolling Rendszer rendeltetése 3. §
(1) A HM Tárca Kontrolling Rendszer (a továbbiakban:
TKR) rendeltetése: a stratégiai és operatív tervezési folyamatok és a tervek végrehajtásának nyomon követésével a
vezetői igényeket kielégítő információk szolgáltatása, a
döntés-előkészítés támogatása, a folyamatok hatékonyságának, gazdaságosságának növelése és a stratégiai célok
elérése érdekében.
(2) A TKR kialakításáért, működtetéséért és fejlesztéséért a HM Kontrolling és Szabályozási Főosztály (a továbbiakban: HM KSZF) felelős.
4. A TKR kialakításának feladatai 4. § (1) A TKR kialakítása érdekében a HM KSZF
a) megtervezi és kialakítja a honvédelmi szervezetekkel
való kapcsolattartás és információáramlás rendjét;
b) kidolgozza a TKR-t meghatározó tárcaszintű norma
tív szabályozókat.
(2) A rendszeres és eseti adatszolgáltatások, informá
ciócserék elősegítése érdekében a honvédelmi szervezetek
állományából a kontrollingfeladatok ellátásáért felelős
– kapcsolattartó – személyt kell kijelölni és gondoskodni
kell annak helyettesítéséről is.
(3) A saját pénzügyi és számviteli szervezeti egységgel
rendelkező honvédelmi szervezeteknél a kontrollingfeladatok ellátását a logisztikai gazdálkodási feladatokat ellátó szervezeti egység állományából kijelölt személy, a
HM pénzügyi és számviteli ellátásra utalt honvédelmi
szervezeteknél pedig – az MH katonai szervezetei kivéte
lével – a logisztikai költségvetés összeállítására kijelölt
személy végzi.
(4) A kontrollingfeladatok ellátásáért felelős személyek
adatairól (nevéről, rendfokozatáról, beosztásáról és telefonos, valamint elektronikus elérhetőségéről) a HM KSZF
nyilvántartást vezet. Az ügyintéző személyében beállt változásokról a honvédelmi szervezetek 8 napon belül értesítik a HM KSZF-et.
(5) A szolgáltatott információk hitelességéért szervezetük vonatkozásában a honvédelmi szervezetek vezetői, parancsnokai felelősek.
5. A TKR működtetésének feladatai 5. § (1) A HM KSZF operatív kontrollingfeladatai a TKR
működtetése keretében a következők:
a) vizsgálja és értékeli a HM tervezési és gazdálkodási
folyamataiban a gazdaságosság, a hatékonyság és az eredményesség érvényesülését;
b) kidolgozza a TKR-t meghatározó tárcaszintű normatív szabályozókat, szükség szerint javaslatot tesz azok módosítására;
c) az erőforrások optimális elosztásának, eredményes és
hatékony felhasználásának biztosítása érdekében vizsgálja
az ellátandó feladatok és a rendelkezésre álló erőforrások
összhangját, nyomon követi az operatív tervek végrehajtását;
d) havi és negyedéves rendszerességgel kontrollingjelentést készít, amelyet a HM védelemgazdaságért felelős
helyettes államtitkára (a továbbiakban: HM VGHÁT) útján terjeszt fel a HM Szervezeti és Működési Szabályzat
szerinti HM állami és katonai vezetők részére;
e) eseti jelentéseket, költségelemzéseket készít a HM
gazdálkodását érintően, illetve az erőforrás-gazdálkodással, a fejlesztési programokkal kapcsolatos döntések szakmai alátámasztása érdekében, a d) pontban meghatározott
vezetők eseti igénye szerint;
f) a rendszeres és eseti jelentések tartalmát a HM KSZF
a d) pont szerinti vezetők által támasztott követelmények
alapján alakítja ki.
(2) A havi, rendszeres kontrollingjelentések a HM fejezet költségvetés gazdálkodási információs rendszer (a továbbiakban: HM KGIR) költségvetési előirányzat és teljesítési adatainak felhasználásával, valamint honvédelmi
szervezetek kiegészítő információi alapján készülnek, az
alábbi ütemezéssel:
a) a HM Számviteli Politikában meghatározott határidők szerint a HM Közgazdasági és Pénzügyi Hivatal végrehajtja a tárgyhavi pénzforgalmi könyveléseket az előirányzat-felhasználási keretszámlák egyenlegeinek megfelelően;
b) az a) pont szerinti könyvelések zárását követő 3 munkanapon belül a HM KSZF lekérdezi és feldolgozza a
kontrollingjelentés összeállításához szükséges adatokat
a HM KGIR adatállományából;
c) a HM KSZF szükség esetén bekéri az érintett honvédelmi szervezetektől a tervezett finanszírozástól lényegesen eltérő előirányzat-teljesítések indokolását, amit a honvédelmi szervezetek kontrollingfeladatok ellátásáért felelős személyei – a honvédelmi szervezetek vezetői, parancsnokai jóváhagyásával – 5 munkanapon belül megküldenek;
d) a HM KSZF pontosítja a honvédelmi szervezetektől
beérkezett információkat, véglegesíti a jelentést, és az
a) pont szerinti könyvelések zárását követő 15 munkanapon belül felterjeszti az (1) bekezdés d) pontjának megfelelően.
(3) A HM KSZF stratégiai kontrollingfeladatai a TKR
működtetése keretében a következők:
a) nyomon követi a stratégiai és operatív tervek végrehajtását, arányos teljesítését, elemezi és kiszűri a HM stratégiai céljaitól való eltérések okait, és a tervek közötti
összhang megteremtése érdekében javaslatot tesz a korrekciós intézkedésekre;
b) a Honvédelmi Tárca Védelmi Tervező Rendszer működésével kapcsolatosan javaslatokat dolgoz ki az eredményesség javítására;
c) vizsgálja az Észak-atlanti Szerződés Szervezete (a továbbiakban: NATO), az Európai Unió, az Egyesült Nemzetek Szervezete, az Európai Biztonsági és Együttműködési Szervezet tagságból és egyéb nemzetközi megállapodásokból adódó, előírt kötelezettségek teljesítéséhez, a képességek kialakításához, illetve a készség megvalósításához, valamint a nemzetközi katonai feladatok végrehajtásához szükséges erőforrások biztosítottságát, a költségvetési támogatás eredményes felhasználását.
(4) A HM KSZF – az érintett honvédelmi szervezetek
vezetőjének egyidejű tájékoztatása mellett – jogosult a 4. §
(2) bekezdésben megjelölt kontrollingfeladatok ellátásáért
felelős személyekkel való közvetlen kapcsolattartásra,
a rendszeres és eseti jelentések elkészítéséhez kiegészítő
információk, adatok határidőre történő bekérésére.
(5) A kontrollingfeladatok ellátásáért felelős személyek
a meghatározott határidőig, a kért tartalommal és formában adatot, információt szolgáltatnak a HM KSZF részére
úgy, hogy arról egyidejűleg tájékoztatják a honvédelmi
szervezet vezetőjét, parancsnokát.
(6) A TKR működtetése keretében az adatok, információk cseréje lehetőség szerint elektronikus ügyintézés formájában történjen.
(7) A HM KSZF szükség szerint továbbképzést, felkészítést tart a 4. § (2) és (5) bekezdésekben megjelölt személyek részére.
(8) A HM KSZF főosztályvezetője az éves szakmai fórumok, továbbképzések keretében segítséget nyújt a TKR
működtetését végző állomány részére a gyakorlatban történő alkalmazáshoz.
6. A TKR fejlesztésének feladatai 6. § (1) A TKR fejlesztése keretében a HM KSZF:
a) 2011. július 15-ig kidolgozza a TKR fejlesztésére vo
natkozó elgondolását és a HM VGHÁT, valamint a HM
közigazgatási államtitkára útján felterjeszti jóváhagyásra a
honvédelmi miniszter részére;
b) tanulmányozza a NATO tag- és partnerállamok kontrollingtevékenységét, továbbá az üzleti szektor kontrolling módszereit és javaslatokat dolgoz ki a hasznosítható
gyakorlat átvételére és annak a TKR-be történő beépítésére.
(2) A TKR fejlesztése érdekében a 4. § (2) és (5) bekezdésekben megjelölt személyek a gazdálkodási folyamatok
hatékonyságát javító, eredményességét növelő, valamint a
TKR működését elősegítő javaslataikat HM KSZF részére
megküldik.
7. Záró rendelkezések 7. § (1) Ez az utasítás a közzétételét követő napon lép hatályba.
(2) A honvédelmi szervezetek az utasítás hatálybalépését követő 15. napig megküldik a HM KSZF részére a
kontrolling feladatok ellátásáért felelős személyek 4. §
(4) bekezdés szerinti adatait.
(3) Az utasítás hatálybalépését követően a honvédelmi
szervezetek vezetői, parancsnokai saját kiképzési tervük
részeként biztosítják a személyi állomány szükséges mértékű tájékoztatását.
(4) A HM KSZF az 5. § (7) bekezdés szerinti első felkészítést az utasítás hatálybalépését követő 60. napig tartja
meg.
Dr. Hende Csaba s. k.,
honvédelmi miniszter


type: legislation

jurisdiction: Hungary

text:
48/2016. (VIII. 31.) HM utasítása egyes kiadmányozási jogkörök átadásáról.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 5. §
(3) bekezdése és a honvédelemről és a Magyar Honvédségről, valamint a különleges jogrendben bevezethető intézkedésekről
szóló 2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 2. § (5) bekezdés
a) pontja alapján – figyelemmel a jogalkotásról szóló 2010. évi CXXX. törvény 23. § (4) bekezdés c) pontjára – a következő utasítást
adom ki:
1. § (1) A Honvédelmi Minisztérium Szervezeti és Működési Szabályzatáról szóló 53/2014. (VIII. 1.) HM utasításban
meghatározott kiadmányozási és jogkörgyakorlási szabályoktól eltérően – a Honvédelmi Minisztérium átalakításával
összefüggő egyes feladatokról szóló 5/2016. (II. 10.) HM utasítás 3/C. § (3) bekezdés b) pontjára, valamint 5. §
(2) bekezdés b) pontjára figyelemmel – a honvédelemért felelős miniszter nevében és megbízásából
a) a munkaügyi hatósági eljárásokban a Honvédelmi Minisztérium Hatósági Főosztály (a továbbiakban: HM HF)
Munkaügyi Hatósági Osztály osztályvezetője,
b) a honvédelmi szakhatósági eljárásokban, az összevont telepítési szakhatósági eljárásokban, a területrendezési,
a területfejlesztési és a településrendezési eljárásokban, valamint a hulladékgazdálkodási tervvel és megelőzési
programmal, a folyók mélyvízi kezelési tervével, az ásványi nyersanyag, a geotermikus energia természetes
előfordulási területének komplex érzékenységi és terhelési vizsgálatával kapcsolatos közigazgatási egyeztetési
és adatszolgáltatási eljárásokban a HM HF Honvédelmi Hatósági Osztály osztályvezetője,
c) az építésügyi hatósági és szakhatósági, az építésfelügyeleti hatósági, valamint a környezetkárosító-gáz
felügyeleti hatósági eljárásokban a HM HF Építésügyi Hatósági Osztály osztályvezetője,
d) a munkabiztonsági hatósági és szakhatósági eljárásokban a HM HF Munkabiztonsági Hatósági Osztály
osztályvezetője,
e) a tűzvédelmi hatósági és szakhatósági, a veszélyes katonai objektum felügyeleti hatósági, valamint
a  létfontosságú rendszerelemeket kijelölő hatósági eljárásokban a HM HF Tűzvédelmi Hatósági Osztály
osztályvezetője
átruházott jogkörben gyakorolja a kiadmányozás jogát.
 (2) Az (1) bekezdésben felsorolt valamennyi eljárásban a kiadmányozás jogát átruházott jogkörként a HM HF
főosztályvezetője is gyakorolhatja. 2. § Ez az utasítás 2016. szeptember 1-jén lép hatályba.
Dr. Simicskó István s. k.,
 honvédelmi miniszter


text:
5/2014. (HK 6.) HVK LOGCSF szakutasítása.  a 9M113 KONKURSZ típusú irányított páncéltörő rakéták üzemképességi idejéről A szakutasítást az érintettek külön kapják meg. A Honvéd Vezérkar Híradó, Informatikai és Információvédelmi Csoportfőnökség csoportfőnökének 10/2014. (HK 6.) HVK HIICSF szakutasítása az Egységes Digitális Rádió-távközlő Rendszer Magyar Honvédség által menedzselt
virtuális magánhálózata üzemeltetésének
és használatának szabályairól A honvédelemről és a Magyar Honvédségről szóló, valamint a különleges jogrendben bevezethető intézkedésekről szóló 2011. évi CXIII. törvény 52. § (2) bekezdése
alapján, figyelemmel az Egységes Digitális Rádió-távközlő
Rendszer üzemeltetésével és használatával kapcsolatos
feladatokról szóló miniszteri utasításra, a következő
szakutasítást adom ki: 1. A szakutasítás hatálya
a) a Honvédelmi Minisztériumra (a továbbiakban: HM),
a honvédelemért felelős miniszter közvetlen alárendeltségébe tartozó szervezetekre, valamint a Magyar Honvédség
(a továbbiakban: MH) katonai szervezeteire (a továbbiakban együtt: honvédségi szervezetek), valamint a honvédségi szervezetek állományába tartozó, az Egységes Digitális Rádió-távközlő Rendszer (a továbbiakban: EDR) MH
által felügyelt virtuális magánhálózat (a továbbiakban:
VPN) menedzselését végző, illetve az MH EDR VPN alá
tartozó eszközök használatát tervező, szervező és az eszközellátásért felelős, valamint az eszközöket programozó,
üzemeltető és használó személyekre, és
b) az MH EDR VPN-je szolgáltatásait igénybe vevő
szervezetekre és az állományukba tartozó EDR eszközöket üzemeltető és használó személyekre terjed ki.
2. Az MH EDR VPN üzemeltetésének és használatának
szabályozására a szakutasítás 1. mellékleteként1 kiadom
az MH EDR VPN általános használati szabályzatát.
1 Az 1. mellékletet az érintettek külön kapják meg. Az 1. melléklet a záradékban felsorolt szerveken kívül más szervnek nem adható át!
3. Ez a szakutasítás aláírása napján lép hatályba.
4. A felhasználó szervezetek a szakutasítás hatályba lépését követő 20 napon belül
a) kijelölik a szakutasítás 1. mellékletében meghatározott EDR témafelelősöket, a helyi biztonságért felelős vezetőket, a biztonsági felügyelőket és az egyes feladatokért
felelős kapcsolattartókat, továbbá adataikat és személyes
adataik kezelésére vonatkozó hozzájárulásukat megküldik
az MH vitéz Szurmay Sándor Budapest Helyőrség Dandár
(a továbbiakban: MH EDR VPN menedzserszervezet) részére,
b) a részükre meghatározott feladatok végrehajtásának
rendjét a belső szabályozók – különösen szolgálati utasítások, munkaköri leírások – módosításával, vagy új belső
szabályozók kiadásával rögzítik.
c) felfektetik az 1. melléklet szerinti nyilvántartásokat,
és azokat elektronikusan megküldik az MH EDR VPN menedzserszervezet részére,
d) felülvizsgálják a használatukban lévő EDR terminálok szükségességét, és a felesleges eszközöket leadják az
MH EDR VPN menedzserszervezet részére. A további
eszközökre, illetve a telepítésekre, a bontásokra és az áttelepítésekre vonatkozó igényeiket – a típus és a darabszám
megjelölésével – az eszközök biztosítása, illetve a beszerzendő mennyiségek tervezése érdekében megküldik az
MH EDR VPN menedzserszervezet részére, és
e) meghatározzák a szervezetük EDR hívószám kiosztását és azt megküldik az MH EDR VPN menedzserszervezet részére.
5. Az MH EDR VPN menedzserszervezet parancsnoka
a szakutasítás hatályba lépését követő
a) 20 napon belül kijelöli az MH EDR VPN menedzsert,
az MH EDR VPN központi diszpécser szolgálatot adó személyeket, valamint az MH EDR VPN központi biztonsági
felügyelőt, továbbá meghatározza az MH EDR VPN menedzser helyettesítésének rendjét. Az MH EDR VPN menedzser és az MH EDR VPN központi diszpécser elérhetőségi adatait – hívónév, telefon, fax és EDR hívószámok,
e-mail cím – megadja a kormányzati célú hírközlési szolgáltató, a Honvéd Vezérkar Híradó, Informatikai és Információvédelmi Csoportfőnökség (a továbbiakban: MH
EDR VPN gazdaszervezet) és más VPN gazdaszervezetek, illetve a felhasználó szervezetek részére,
b) 30 napon belül a felhasználó szervezetek által a
4. pont alapján megküldött adatok és nyilvántartások feldolgozásával és összesítésével létrehozza a központi nyilvántartást, melyet – a személyes adatok kivételével – az
MH EDR VPN gazdaszervezet részére terjeszt fel, és
A szakutasítás aláírásának napja 2014. április 23. c) 30 napon belül kidolgozza és az MH EDR VPN gazdaszervezet részére felterjeszti az EDR terminálokról készült kimutatást.
6. A kiemelt és önálló felhasználó szervezetek a szakutasítás hatályba lépését követő 20 napon belül elkészítik
és további 10 napon belül az MH EDR VPN gazdaszervezet részére jóváhagyásra felterjesztik különös EDR használati szabályzatuk tervezetét. Jóváhagyott különös EDR
használati szabályzattal rendelkezés határideje: 2014. május 31.
Vass Sándor dandártábornok s. k.,
csoportfőnök